**Konkursi „Aasta Logistikaauhind“ väljaandmise kord**

**Aasta logistikaauhind**

Aasta Logistikaauhind on tunnustus, mille pälvib MTÜ Logistikaohvitseride Kogu poolt Eesti riigikaitse logistikaga seotud isik, kollektiiv, asutus, projekt, tegu või sündmus, seoses märkimisväärse panusega Kaitseväe logistika arengusse.

**Konkursi eesmärk**

Konkursi eesmärk on tunnustada isikuid, kollektiive, asutusi, projekte, tegusid või sündmuseid, mis on loonud Kaitseväe (riigikaitse) logistikasse erilist väärtust, olnud sellele olulise tähtsusega ning mis on positiivselt mõjutanud Kaitseväe logistika arengut.

Konkursi laiem eesmärk on ergutada ja inspireerida isikuid ja asutusi panustama Kaitseväe (riigikaitse) logistika arengusse ning seeläbi laiemalt hoida Kaitseväe logistikat „pildil“ hoida.

**Konkursi korraldamise kord**

Tunnustuse saajateks sobivate kandidaatide leidmiseks viib MTÜ Logistikaohvitseride Kogu läbi konkursi, kuhu võivad tunnustuse saajate kandidaate esitada kõik Kogu liikmed koos põhjendusega, miks see isik, kollektiiv, asutus, projekt, tegu või sündmus on olnud oluline riigikaitse logistika jaoks.

1. Konkurss toimub igal aastal ning selle kuulutab välja MTÜ Logistikaohvitseride Kogu vähemalt 4 kuud enne Kogu aastapäeva, mil Kogu Juhatus informeerib konkursi läbiviimisest, tingimustest ja kandidaatide esitamise korrast kõiki Kogu liikmeid (veebilehe ja e-kirja vahendusel).
2. Konkursile esitatava teo või sündmuse toimumise periood on eelnev kalendriaasta. Isiku, kollektiivi, asutuse või projekti esitamisel tuleb lähtuda samuti eelneval aastal loodud väärtusega;
3. Auhinnale võib kandidaadi esitada MTÜ Logistikaohvitseride Kogu liige;
4. Auhinnale esitamiseks tuleb esitada vabas vormis taotlus koos põhjendusega (lühiessee, maksimaalse pikkusega 1 lk A4) Kogu Juhatusele hiljemalt hinnatavale kalendriaastale järgneva aasta 28-ndaks veebruariks;
5. Kogu Juhatus korraldab sõltumatu hindamiskomisjoni loomise, kes valib välja nominendid ja võitja ning teeb vastavasisulise ettepaneku Kogu Juhatusele.

**Konkursi võitjate autasustamine**

Aasta Logistikaauhind on auhind, mille saajale antakse MTÜ Logistikaohvitseride Kogu tänukiri ning rahaline preemia. Auhinnaga väärtustatakse relvajõudude logistikale olulise tähtsusega ettevõtmist või algatust.

1. Võitja kuulutatakse välja MTÜ Logistikaohvitseride Juhatuse koosoleku protokolliga lähtuvalt hindamiskomisjoni ettepanekule;
2. Konkursi võitja tehakse teatavaks MTÜ Logistikaohvitseride Kogu aastapäevaüritusel aprilli esimeses pooles (konkreetne toimumiskoht ja aeg täpsustatakse iga-aastaselt Kogu Juhatuse poolt);
3. Teade auhinna võitja ja auhinna üleandmise kohta avaldatakse MTÜ Logistikaohvitseride veebilehel www.logistikaohvitserid.ee;
4. Konkursi võitjale antakse Kogu tänukiri ning rahaline preemia. Nominatsiooni pälvinutele antakse Kogu tänukiri;
5. Rahalise preemia suuruse otsustab Kogu Juhatus iga-aastaselt enne konkursi väljakuulutamist ning summa kinnitatakse Kogu Juhatuse koosoleku protokolliga.

**Konkursi erisused**

Eesmärgiga säilitada Aasta Logistikaauhinna väärtust ei ole MTÜ Logistikaohvitseride Kogu kohustatud auhinda välja andma juhul kui konkursi vältel ei esitata ühtegi kandidaati või ei leia hindamiskomisjon esitatud kandidaatide hulgast auhinna väärilist isikut, kollektiivi, asutust, projekti, tegu või sündmust. Sellisel juhul:

1. Aasta Logistikaauhinnaks määratud ja eraldatud rahaline preemia tagastatakse Kogule kasutamiseks;
2. Aasta Logistikaauhinnaks sponsorluse kaudu eraldatud rahalised vahendid tagastatakse selle eraldanud isikule või organisatsioonile;